joelniklaus/EU_Wikipedias huggingface dataset:
Lielvircavas muiža

Lielvircavas muiža (Groß-Würzau) ir bijusī muiža, kuras kungu māja atrodas Lielvircavas ciemā  Platones pagastā.

Veco muižas kungu māju no 1803. līdz 1808. gadam cēla tās īpašnieks Dionīsijs fon Klopmans.
1822. gadā muižu nopirka Dītrihs fon Grothuss un 1829. gadā atdāvināja to savai meitai Adelheidei, kura apprecējās ar Vilhelmu fon Hānu. 19. gadsimta vidū kungu māju pārbūvēja klasicisma stilā, saglabājot interjera detaļas.

Pēc 1920. gada zemes reformas muižu sadalīja jaunsaimniecībās, bet kungu māju nodeva pagasta pašvaldībai, kura te ierīkoja izrīkojumu telpas un 1924. gadā pagasta četrklasīgo pamatskolu.

Pēc skolas slēgšanas muižas kungu mājā izveidoja izstāžu zāli un ekspozīciju telpas par muižas un 19. gadsimta modes vēsturi un vēsturiskajiem tērpiem. 
2021. gadā kādreizējo muižas īpašnieku dzimtas pēctecis Georgs Pēteris fon Klopmans uz 25 gadiem nodeva muižas kungu mājas labiekārtošanai savu kolekciju ar 19. gadsimta stila mēbelēm, sadzīves priekšmetiem, tekstilijām, gleznām, portretiem, zobeniem un ordeņiem.

Atsauces 

Platones pagasts
Dživans Gasparjans

Dživans Gasparjans (; dzimis , miris ) bija armēņu mūziķis, duduka spēles meistars un komponists. Armēnijas PSR tautas mākslinieks (1978). Erevānas Komitas valsts konservatorijas profesors. Sniedza koncertus visā pasaulē. Dzīvoja un strādāja Erevānā.

Viņa spēlētās duduka skaņas dzirdamas arī tādās Holivudas filmās kā "Gladiators", "Krauklis" (The Crow) un citās. Viņš sadarbojies ar tādiem mūziķiem kā Sting, Seržs Tankjans (System of a Down), Pīters Geibriels, Laionels Ričijs, Braiens Mejs, Boriss Grebenščikovs un citiem. 2006. gadā viņš tika nominēts Grammy balvai par albumu Endless Vision kā labāko tradicionālās pasaules mūzikas albumu.

Gasparjans vairākkārt uzstājies arī Latvijā.

Atsauces

Ārējās saites 

 
 Armēnijas duduks

1928. gadā dzimušie
2021. gadā mirušie
Armēnijas mūziķi
Komponisti
Armēnijā dzimušie
Warner Animation Group

Warner Animation Group ir kinostudija, kas darbojas datoranimācijas žanrā. Atrodas Kalifornijā, ASV.

Animācijas filmas 
 "LEGO filma" (2014)
 "Stārķi" (2016)
 "Lego Betmens. Filma" (2017)
 "Lego Ninjago filma" (2017)
 "Sīkpēdis" (2018)
 "LEGO filma 2" (2019)
 "Skūbijs!" (2020)
 "Toms un Džerijs" (2021)
 "Space Jam: Jauna leģenda" (2021)
 "DC Supermīluļu līga" (2022)

Ārējās saites 
  

ASV kinostudijas
Iecavas novads

Iecavas novads bija pašvaldība Zemgalē, kas pastāvēja no 2003. līdz 2021. gadam. Tagad tā teritorijā atrodas Iecavas pilsēta un Iecavas pagasts, kas ietilpst Bauskas novadā.

Daba 

Upes: Briede, Dobīte, Ģedulis, Iecava, Īkstrums, Jāņupe, Mizupīte, Smakupe, Vērģupe.

Vēsture 
Mūsdienu Iecavas novada teritorijā vēsturiski atradās Brantu jeb Inkstrumu muiža (Gut Ixtrumünde, Zālīte), Dzimtmisas muiža (Gut Mißhof, Dzimtmisa), Gaiļu muiža (Gut Gailen), Granteles muiža (Gut Granteln), Grīnvaldes muiža (Gut Grünwald), Lielpidriķu muiža (Gut Groß-Friedrichshof), Lieliecavas muiža (Groß-Eckau, Iecava), Podu muiža (Gut Ixtrum). 

1935. gadā Bauskas apriņķa Iecavas pagasta platība bija 257,8 km² un tajā dzīvoja 3434 iedzīvotāji. 1945. gadā pagastā izveidoja Iecavas, Mežinieku un Zelmeņu ciema padomes, bet pagastu 1949. gadā likvidēja. Baldones rajona Iecavas ciemam 1954. gadā pievienoja likvidēto Zelmeņu ciemu. 1958. gadā, likvidējot Iecavas ciemu, izveidoja Iecavas strādnieku ciematu ar tam pakļauto lauku teritoriju, bet Kirova kolhoza un kolhoza «Vienība» teritoriju iekļāva jaunizveidotajā Ziemeļu ciemā. Iecavu ar lauku teritoriju 1959. gadā iekļāva Bauskas rajonā. 1963. gadā Iecavas pilsētciematam no Zālītes ciema pievienoja kolhoza «Iecava» teritoriju, 1966. gadā — padomju saimniecības «Dārtija» teritoriju, 1971. gadā — daļu padomju saimniecības «Progress» teritoriju. 1977. gadā Iecavas pilsētciematam pievienoja likvidēto Ziemeļu ciemu un daļu likvidētā Zālītes ciema teritorijas. 1990. gadā Iecavai atņēma pilsētciemata tiesības un kopā ar lauku teritoriju reorganizēja par pagastu. Iecavas pagastu 2003. gadā reorganizēja par novadu.

Teritoriālais iedalījums

Apdzīvotās vietas 

Apdzīvotās vietas: Audrupi, Dimzukalns, Dzelzāmurs, Dzimtmisa, Iecava, Iecavas stacija, Pleči, Raņķi, Rosme, Vanči, Ziemeļi, Zorģi.

Iedzīvotāji

Etniskais sastāvs

Pašvaldība

Tautsaimniecība 

Caur novada teritoriju iet autoceļi Via Baltica (A7), P92, P93 un dzelzceļa līnija Jelgava I—Krustpils (stacijas Iecava un Zālīte).

Izglītība

Sports

Kultūra

Reliģija

Ievērojami novadnieki 

 Roberts Krimbergs (1874-1941), fiziologs un bioķīmiķis, Latvijas Universitātes Medicīnas fakultātes dekāns
 Verners Tepfers (1893-1958), ģenerālis, Latvijas Centrālās Padomes priekšsēdētājs 
 Jānis Tepfers (1898-1994), diplomāts
 Esmeralda Ermale (1956), aktrise
 Edvarts Virza, rakstnieks

Ievērojamas vietas

Attēlu galerija

Atsauces

Ārējās saites 
 
 Vēsturisks apraksts par Iecavas kauju 1812. gadā

 
Latvijas bijušie novadi
Mazlēpju iela (Rīga)

Mazlēpju iela ir iela Rīgā Kurzemes rajonā, Imantā (Lāčupē). Mazlēpju iela sākas krustojumā ar Kleistu ielu un beidzas ar strupceļu saimnieciskā apbūvē, pie Lāčupītes virszemē esoša posma (stipri aizaudzis grāvis). Kopējais ielas garums ir 210 metri un tā ir ar asfalta segumu. Ielā ir tikai saimnieciska apbūve.

Vēsture 
Mazlēpju iela ir izveidota 2014. gadā, piešķirot nosaukumu brauktuvei saimnieciskajā apbūvē, kur adreses iepriekš bija piesaistītas Kleistu ielai.

Ielu savienojumi 
Mazlēpju iela ir savienots ar šādām ielām:

 Kleistu ielu (T veida krustojums).

Skatīt arī 
 Imanta

Atsauces 

Ielas Imantā
Kurzemes rajons
Nīderlandes Republika

Septiņu Apvienoto Provinču Republika (Republiek der Zeven Verenigde Nederlanden), zināma kā Nīderlandes Republika, bija federāla republika mūsdienu Nīderlandes (mazliet arī Beļģijas) teritorijā no 1588. līdz 1795. gadam. Tā ir mūsdienu Nīderlandes priekšgājēja, pirmā neatkarīgā nīderlandiešu valsts. Nīderlandes Republika izveidojās, kad vairākās nīderlandiešu provinces sāka pretoties Spāņu Nīderlandes kundzībai. Lai ar valsts bija maza, izveidojās Nīderlandes Austrumindijas kompānija un Nīderlandes Rietumindijas kompānija un Nīderlandes Republika kļuva par koloniālo lielvaru. Arī kultūra un zinātne šajā laikā uzplauka, no šīs valsts ir nākuši tādi mākslinieki kā Rembrants un Jans Vermērs un tādi zinātnieki kā Hugo Grocijs, Kristiāns Heigenss un Antonijs van Lēvenhuks. 17. gadsimts ir zināms kā Nīderlandes Zelta laikmets. Nīderlandes Republika beidza pastāvēt 1795. gadā. Neilgi pirms tam valstī bija politiskā nestabilitāte. Nīderlandes Republikas vietā izveidojās Batāvijas Republika.

Ārējās saites 

Nīderlandes vēsture
Bijušās valstis Eiropā
Jonija

Jonija ( vai Ἰωνίη, , ) bija vēsturiska grieķu cilts joniešu apdzīvota teritorija Mazāzijas rietumos, Egejas jūras Hijas un Lesbas salās, kā arī apkārtējās mazākās salās. Galvenās Jonijas pilsētas bija Efesa, Milēta un Smirna, kas kopā ar citām joniešu pilsētvalstīm izveidoja Jonijas savienību. Jonijā dzīvoja filozofi Taless, Hērakleits, Anaksimens un Anaksimandrs.

Tagad Jonijas kontinentālo daļu aizņem Turcijas Izmiras ils un Ajdinas ils. Jonijas vārds saglabājies kā visas Grieķijas nosaukums dažādās Āzijas valodās (, ; yūnān, ).

Vēsture 
6. gadsimtā p.m.ē. Joniju pakļāva Līdija, tad 546. gadā p.m.ē. Persija. Pēc Jonijas sacelšanās sākās Persiešu kari, pēc kuriem Jonija atguva patstāvību līdz 386. gadam p.m.ē., kad to atkal pakļāva Persijas ķēniņš. 334. gada p.m.ē. pavasarī Joniju iekaroja Maķedonijas ķēniņš Aleksandrs Lielais, pēc viņa nāves Jonijā valdīja vairāk viņa pēcteči (diadohi), tad tā bija Seleikīdu impērijas (3. gs. p.m.ē.) un Pergamas lielvalsts (3.-2. gs. p.m.ē.) sastāvā.

133. gadā p.m.ē. Jonija kļuva par Senās Romas provinces Āzijas sastāvdaļu, vēlāk par Austrumromas impērijas daļu, līdz to 11. gadsimtā iekaroja seldžuki.

Ārējās saites 

 
Senā Grieķija
Agate Rašmane

Agate Rašmane (dzimusi  Dobelē) ir latviešu sportiste, šāvēja.

Ar šaušanu sākusi nodarboties 12 gadu vecumā. Piedalījusies 2014. gada vasaras jaunatnes olimpiskajās spēlēs Naņdzjinā. Tajās izcīnīja bronzas medaļu šaušanā ar gaisa pistoli 10 metru distancē kopā ar Gvatemalas pārstāvi Vilmaru Madridu. Individuāli ieguva 10. vietu. 

Piedalījusies 2015. gada Eiropas spēlēs Baku, šaušanā ar pistoli no 25 metriem ieņēma 16. vietu. 2019. gada Eiropas spēlēs Minskā jaukto komandu sacensībās šaušanā ar pistoli 50 metru distancē kopā ar Lauri Strautmani izcīnīja sudraba medaļu.

2021. gada martā Pasaules kausa posmā Indijā šaušanā ar mazkalibra pistoli no 25 metru distances izcīnīja 4. vietu. Tajā pašā posmā ieguva arī sesto vietu ar pneimatisko pistoli no 10 metriem un sesto vietu jaukto komandu sacensībās. Drīz pēc tam Starptautiskā Šaušanas sporta federācija apstiprināja, ka Rašmane ir kvalificējusies 2020. gada vasaras olimpiskājām spēlēm. Tajās viņa startēja divās disciplīnās — 10 metros ar pneimatisko pistoli un 25 metros ar mazkalibra ieroci. Šaušanā no 10 metru distances 53 dalībnieču konkurencē ieguva 19. vietu un finālam nekvalificējās. 25 metru distancē ar pistoli ierindojās 37. vietā.

Atsauces

Ārējās saites 

1997. gadā dzimušie
Dobelē dzimušie
Latvijas šāvēji
2020. gada vasaras olimpisko spēļu dalībnieki
Šaušana 1900. gada vasaras olimpiskajās spēlēs

Šaušana 1900. gada vasaras olimpiskajās spēlēs bija viens no 20 oficiālajiem olimpiskajiem sporta veidiem. Šaušanā kopā startēja 72 sportisti no 8 valstīm.  Sacensības notika no 1900. gada 15. jūlija līdz 5. augustam. Šaušanas sacensību norises vieta bija Satori un Buloņā pie Sēnas (tagad Buloņa-Bijankūra).

Olimpisko spēļu laikā Parīzē tika aizvadītas 38 disciplīnas, taču tikai 8 no tām tiek uzskatītas par "olimpiskajām". Lai gan Starptautiskā Olimpiskā komiteja nekad nav īsti izlēmusi, kuri notikumi bija "olimpiskie" un kuri ne. Daudzi no visiem šaušanas pasākumiem aprobežojās tikai ar Francijas šaušanas biedrību pārstāvniecību. Daži bija atvērti tikai noteiktām šāvēju klasēm.

Pirmoreiz olimpiskajā šaušanas sacensībās bija pārstāvēta Beļģija, Nīderlande, Norvēģija un Rumānija.

No valstīm visvairāk medaļu izcīnīja Francijas un Šveices sportisti, abām bija pa 7 medaļām, taču Šveice izcīnīja vairāk zelta medaļas. Pirmās olimpiskās medaļas šaušanā izcīnīja Beļģijas, Francijas, Norvēģijas, Nīderlandes un Šveices sportisti. Visvairāk olimpiskās medaļas no sportistiem izcīnīja Šveices sportists Konrāds Štēli, 4 medaļas.

Medaļu ieguvēji

Medaļnieki 

 Pistole

 Šautene

 Bise

Sportisti ar vairākām medaļām

Medaļu sadalījums starp valstīm 
Viena no deviņām iepriekš minētajām disciplīnām (20 metru ātršaušana ar pistoli) bija pasākums profesionāļiem ar naudas balvu. Tas nav iekļauts SOK tīmekļa vietnes medaļu rezultātu sarakstā, bet ir iekļauts tabulā zemāk.

  — Pirmās izcīnītās olimpiskās medaļas valstij šajā sporta veidā
  — Pirmās izcīnītā zelta medaļas valstij šajā sporta veidā
  — Pirmās izcīnītā sudraba medaļas valstij šajā sporta veidā
  — Pirmās izcīnītā bronzas medaļas valstij šajā sporta veidā

Disciplīnas, kuras neatzīst SOK 
 Pistole (20 metri, ātršaušana)

 Baložu disciplīnas 

Sacensību dalībniekiem šajos pasākumos bija jānogalina pēc iespējas vairāk dzīvu baložu. Putni tika izlaisti pa vienam no “slazdiem” šāvēju priekšā; uzvarētājus noteica tas, kurš no putniem nošāva visvairāk putnu. Šāvējs tika no sacensībām atsijāts, kad viņš palaida garām divus putnus. Kopā gāja bojā gandrīz 300 putnu. Uzvarētājiem tika piešķirta naudas balva līdz 20 000 franku, lai gan četri labākie finišētāji piekrita sadalīt laimestu. Šī bija pirmā un vienīgā reize olimpiskajā vēsturē, kad dzīvnieki tika nogalināti ar nodomu. Lai apturētu šaušanu tiešraidē, tika organizētas dzīvnieku tiesību kampaņas; 1902. gadā ASV stājās spēkā aizliegumi, kā rezultātā tika ieviesti sacensībās turmāk tika izmantoti māla baloži.

 Pārvietojams mērķis

Pārstāvētās valstis un sportisti 
 
1900. gada vasaras olimpiskajās spēlēs šaušanas sacensībās startēja 72 sportisti no 8 valstīm. Pirmo reizi šaušanas sacensībās olimpiskajās spēlēs startēja Beļģija, Nīderlande, Norvēģija un Rumānija.

Iekavās uzrādīts sportistu skaits no valsts.

Atsauces

Ārējās saites 
 Šaušana 1900. gada vasaras olimpiskajās spēlēs (Sports Reference) 
 Šaušana 1900. gada vasaras olimpiskajās spēlēs (Olympedia) 
 Šaušana 1900. gada vasaras olimpiskajās spēlēs (Olympics) 
   Retrieved 2 March 2006.
 

1900. gada vasaras olimpisko spēļu sporta veidi
 
1900
Megana Repino

Megana Ena Repino (; dzimusi ) ir amerikāņu futboliste, spēlē pussardzes pozīcijā, ASV sieviešu futbola izlases dalībniece. Pašlaik pārstāv ASV National Women's Soccer League komandu OL Reign.

Spēlējusi ASV, OL Reign sastāvā divus gadus izcīnījusi uzvaru regulārajā sezonā (2014, 2015). No 2013. līdz 2014. gadam spēlēja Francijas Lionas "Olympique" sastāvā kļuvusi par Francijas čempioni un sieviešu UEFA čempionu līgas finālisti. ASV izlases sastāvā divas reizes bijusi FIFA Pasaules kausa uzvarētāja (2015, 2019). Trīs reizes piedalījusies olimpiskajās spēlēs (, , ), 2012. gadā Londonā kļuvusi par čempioni. Repino ir pirmā futboliste (starp vīriešiem un sievietēm), kas olimpiskajās spēlēs vārtus guvusi no stūra sitiena.

2019. gadā atzīta par FIFA gada labāko futbolisti un ieguvusi Zelta bumbu.

Atsauces

Ārējās saites 

1985. gadā dzimušie
ASV futbolisti
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Klusā pasaule 2

"Klusā pasaule 2" () ir 2020. gada ASV šausmu filma, 2018. gada filmas "Klusā pasaule" turpinājums, kas turpina sekot kādas ģimenes mēģinājumiem izdzīvot postakoliptiskā pasaulē, kurā mīt ar lielisku dzirdi apveltīti akli briesmoņi. Filmas scenārists, producents un režisors ir Džons Krasinskis. Emilija Blanta, Milisenta Simondsa un Noa Džups atveido lomas no pirmās filmas, parējās lomas atveido Kilians Mērfijs un Džaimans Ūnsū; Krasinskis filmā parādās tikai kā atmiņas no filmas pirmās daļas.

Paramount Pictures turpinājuma izstrādi uzsāka 2018. gada aprīlī, balstoties uz pirmās filmas augstajiem ieņēmumiem un pozitīvo kritiķu novērtējumu. Tā paša gada augustā Krasinskis uzsāka darbu pie scenārija, un 2019. gada februārī viņš tika apstiprināts kā turpinājuma režisors. Filmēšana norisinājās Ņujorkas rietumos no 2019. gada jūnija līdz septembrim. Krasinskis veidojis scenāriju ar Braiana Vudsa un Skota Beka izdomātajiem tēliem. Turpinājuma budžets sastādīja  ASV dolāru, kas ir trīs reizes vairāk nekā pirmajai daļai ( ASV dolāru).

Filmas "Klusā pasaule 2" pasaules pirmizrāde norisinājās  Ņujorkā, un tikai gadu vēlāk,  pēc COVID-19 pandēmijas samazināšanās, to sāka demonstrēt ASV kinoteātros. Latvijā filmas pirmizrāde norisinājās . 45 dienas pēc filmas demonstrēšanas sākuma kinoteātros tā kļuva pieejama arī straumēšanas platformā Paramount+. Filmas kases ieņēmumi ir vairāk nekā  ASV dolāru. Filma saņēmusi pozitīvas kritiķu atsauksmes, kas slavē Krasinska režiju un Simondsas un Mērfija aktierspēli.

Atsauces

Ārējās saites 

2020. gada filmas
ASV filmas
Šausmu filmas
Avozeta

Avozeta jeb parastais īlenknābis (Recurvirostra avosetta) ir īlenknābju dzimtas bridējputnu suga. Savu balto un melno spalvu dēļ tā ir viena no vieglāk pamanāmajām tārtiņveido putnu sugām. Avozetas izplatības areāls aptver Eirāziju un Āfriku, lai gan tas nav viendabīgs. Daļā teritorijas avozetas ir gājputni, bet siltākos apgabalos — nometnieki. Avozeta ir regulāri novērota arī Latvijā.

Izplatība 
Sastopama Vecajā pasaulē no Ziemeļrietumu Eiropas mērenās Atlantijas okeāna piekrastes un Centrālāzijas kontinentālajām stepēm pāri Vidusjūras reģionam uz dienvidiem līdz tropiskajam un subtropiskajam klimatam Āfrikas austrumos un dienvidos. Ziemeļu un rietumu Eiropā tā ir ligzdojoša suga Lielbritānijas, Zviedrijas, Igaunijas, Dānijas, Vācijas, Francijas un Portugāles piekrastē. Spānijā ligzdo gan piekrastē, gan iekšzemē. Ligzdo ir arī Sardīnijā un citur Itālijā, Grieķijā, Rumānijā, Austrijā un Ungārija. Volgas delta Krievijā arī ir viena no svarīgākajām avozetu ligzdošanas vietām Eiropā. Ārpus Eiropas ligzdo Centrālāzijā, Tuvajos Austrumos, kā arī plašā areālā Āfrikas austrumos un dinvidos.

Latvijā 
Avozeta Latvijā ir regulāri ieceļojoša suga. Pirmo reizi konstatēta ap 1900. gadu, kad viena nošauta Lielupes grīvā. Novērojumu skaits pieaug, kas saistīts ar sugas areāla izplešanos uz ziemeļiem. Avozeta ir Igaunijas salās pastāvīgi ligzdojoša suga, kas veicina novērojumu skaita pieaugumu Latvijā.

Izskats 
Avozeta ir melnbalts bridējputns. Pieaugušajiem putniem ir melna mugura un melni plankumi spārnos un aizmugurē. Avozetai ir garš, uz augšu izliekts knābis un garas, zilganas kājas. Putna garums ir aptuveni 42–45 cm, knābja garums 7,5–8,5 cm, bet kājas aptuveni 7,5–10 cm. Spārnu plētums ir 76–80 cm. Tēviņi un mātītes izskatās līdzīgi. Jaunie putni atgādina pieaugušos, bet ar vairāk pelēcīgiem toņiem.

Ieradumi 
Avozeta meklē barību seklā iesāļā ūdenī vai dubļos, bieži kustinot knābi ūdenī no vienas puses uz otru (barošanas paņēmiens, kas ir unikāls šai sugai). Galvenokārt ēd vēžveidīgos un kukaiņus.

Ligzdo pie sekliem, iesāļiem ūdeņiem. Ligzdu veido uz zemes. Bieži ligzdo nelielās grupās, dažreiz kopā ar citiem bridējputniem. Ligzdā trīs līdz piecas olas.

Atsauces

Ārējās saites 

Īlenknābju dzimta
Latvijas putni
Katrina Lehisa

Katrina Lehisa (; dzimusi  Hāpsalu) ir igauņu paukotāja, kas specializējas paukošanā ar špagu, olimpiskās zelta un bronzas medaļas ieguvēja.

Ar paukošanu sāka nodarboties 2004. gadā. 2014. gadā Lehisa izcīnīja zelta medaļu Pasaules čempionātā paukošanā junioriem un tika atzīta par gada jauno sportisti Igaunijā. 2015. gadā viņa ieguva sudraba godalgu komandu sacensībās Eiropas čempionātā. Tāpat kļuva par sudraba medaļas ieguvēju komandu sacensībās arī 2015. gada Eiropas spēlēs Baku. 2018. gadā izcīnīja zelta medaļu Eiropas čempionātā paukošanā, finālā uzvarot tautieti Kristinu Kūsku.

2020. gada vasaras olimpiskajās spēlēs Tokijā izcīnīja bronzas medaļu individuālajās sacensībās paukošanā ar špagu, kas kļuva par pirmo Igaunijas medaļu paukošanas sportā. Vēl Tokijas olimpiskajās spēlēs Igaunijas komandas sastāvā tika izcīnīta zelta medaļa komandu sacensībās. 2021. gadā atzīta par Igaunijas gada sportisti.

Atsauces

Ārējās saites 

1994. gadā dzimušie
Lēnes apriņķī dzimušie
Igaunijas paukotāji
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Olimpiskie zelta medaļnieki paukošanā
Olimpiskie bronzas medaļnieki paukošanā
Belenenses SAD

Belenenses SAD (port.  Os Belenenses — Sociedade Desportiva de Futebol, SAD) ir Portugāles futbola klubs no Lisabonas pilsētas.

Sezonas

Atsauces

Ārējās saites 
 Kluba oficiālā vietne
 Facebook
 Twitter
 SOCCERWAY

Portugāles futbola klubi
CD Trofense

CD Trofense () ir Portugāles futbola klubs no Trofas pilsētas.

Sezonas

Atsauces

Ārējās saites 
 Kluba oficiālā vietne
 UEFA
 foot.dk 
 Soccerway
 Flashscore
 Transfermarkt
 YouTube

Portugāles futbola klubi
Jūlija Beļajeva

Jūlija Beļajeva (; dzimusi ) ir igauņu paukotāja, kas specializējas paukošanā ar špagu.

Divas reizes piedalījusies olimpiskajās spēlēs (, ). 2016. gada olimpiskajās spēlēs Riodežaneiro individuālajās sacensībās ierindojās 29. vietā, taču komandu sacensībās Igaunijas komandas sastāvā tika izcīnīta 4. vieta. 2020. gada olimpiskajās spēlēs Tokijā individuālajās sacensībās sasniedza ceturtdaļfinālu, savukārt komandu sacensībās tika izcīnīta zelta medaļa (pirmā Igaunijas paukošanas olimpiskā zelta medaļa). Pasaules čempionātā divas reizes kļuvusi par čempioni: 2013. gadā individuālajās sacensībās un 2017. gadā komandu sacensībās. Vēl ir 2014. gada pasaules čempionāta sudraba medaļas ieguvēja komandu sacensībās un 2017. gada pasaules čempionāta bronzas medaļas ieguvēja individuālajās sacensībās.

Divas reizes (2013, 2017) Beļajeva tikusi atzīta par Igaunijas gada sportisti.

Atsauces

Ārējās saites 

1992. gadā dzimušie
Tartu dzimušie
Igaunijas paukotāji
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskie zelta medaļnieki paukošanā
Visvaldis Georgs Nagobads

Visvaldis Georgs Nagobads (dzimis ) ir latviešu izcelsmes ASV sporta ārsts, ASV hokeja slavas zāles (US Hockey Hall of Fame) loceklis.

Dzīvesgājums 

Dzimis 1921. gada 18. novembrī Rīgā pedagoga Ernesta Nagobada un viņa sievas Emmas ģimenē.
Viņa vecākā māsa Aina Nagobads-Ābola (1920—2021) vēlāk kļuva par diplomāti.
Jaunībā spēlēja hokeju un bendiju. Otrā pasaules kara laikā 1941. gadā sāka studēt Latvijas Universitātes Medicīnas fakultātē, dienēja Latviešu leģiona sanitārajā rotā un strādāja frontes slimnīcā. 1944. gadā devās bēgļu gaitās uz Vāciju, kur turpināja medicīnas studijas Gīsenes un Tībingenes Universitātēs, strādāja ar mobilo rentgena iekārtu, diagnosticējot tuberkulozi pēckara bēgļiem. 1947. gadā kopā ar citiem trimdas mediķiem Eslingenē nodibināja Latviešu ārstu un zobārstu apvienību (LĀZA).

1951. gada jūnijā pārcēlās uz Minesotu, kur pabeidza ķirurģisko rezidentūru un 1956. gadā sāka strādāt Minesotas Universitātes studentu veselības dienestā, tad no 1958. gada 34 gadus bija Minesotas Golden Gophers vīriešu hokeja komandas ārsts. 1967. gadā kļuva par ASV hokeja valstsvienības ārstu, kur strādāja līdz 1990. gadam, piedalīdamies piecās ziemas olimpiskajās spēlēs.

Atsauces 

ASV latvieši
ASV mediķi
Simtgadnieki
Nagobads

Nagobads var būt:
 Aina Nagobads-Ābola (1920), Latvijas diplomāte, Latvijas ārkārtējā un pilnvarotā vēstniece Francijā 
 Visvaldis Georgs Nagobads (1921), latviešu izcelsmes ASV sporta ārsts
 Ernests Nagobads (1883-1949), skolotājs, Rīgas Valsts 2. ģimnāzijas direktors (1930—1944) 
 Valdis Nagobads (1942), 6. Saeimas deputāts, Latvijas Sarkanā Krusta prezidents
Ernests Nagobads

Ernests Nagobads (dzimis , miris ) bija latviešu skolotājs, Rīgas 2. ģimnāzijas direktors, Eslingenas latviešu ģimnāzijas direktors.

Dzīvesgājums 
Dzimis 1883. gada 7. jūnijā Litenes pagastā. Studēja tautsaimniecību Rīgas Politehniskā institūta Komercijas (Tirdzniecības) nodaļā un Pēterpils Neiroloģijas institūtā. Pēc Februāra revolūcijas 1917. gadā atgriezās Latvijā, darbojās Valkas pilsētas valdē un Vidzemes zemes padomē. Latvijas brīvības cīņu laikā 1919. gadā bija atbrīvotā
Ziemeļlatvijas apgabala Valdes priekšsēdētājs, piedalījās Ziemeļlatvijas bruņoto spēku organizēšanā, tad pārcēlās uz Rīgu, strādāja dažādos amatos.

Aprecējās ar Emmu Brūniņu, bērni — Aina Nagobads-Ābola (1920—2021), Visvaldis Georgs Nagobads (1921), Ilgvars Nagobads (1927—2003).
1930. gadā kļuva par Rīgas 2. ģimnāzijas direktoru.
Otrā pasaules kara laikā 1944. gadā devās bēgļu gaitās uz Vāciju, bija Eslingenas latviešu ģimnāzijas direktors.

Miris 1949. gada 2. decembrī Eslingenā.

Apbalvojumi 
 Triju Zvaigžņu ordenis

Darbi 
 Frīdis Zālītis, Ernests Nagobads. Latvijas vēsture skolām un pašmācībai. Grāmatu Draugs, 1947. — 290 lpp.

Atsauces 

Latvijas pedagogi
Siguldas slimnīca

Siguldas slimnīca atrodas Lakstīgalas ielā 13, Siguldā. Tajā veic plānveida ķirurģisko, ortopēdisko un ginekoloģisko operatīvo ārstēšanu ar akcentu uz mazinvazīvām metodēm, sniedz dzemdību palīdzību, kā arī ambulatoro un stacionāro rehabilitāciju.

Struktūra 
 Uzņemšanas nodaļa
 Dzemdību — ginekoloģijas nodaļa
 Ķirurģijas nodaļa
 3. un 4. terapeitiska profila nodaļa
 Rehabilitācija un sporta medicīna
 Diagnostika
 Stereotaktiskās radioķiruģijas centrs "Sigulda"
 Ambulatorā nodaļa (poliklīnika)

Vēsture 

1950. gadā izveidojot Siguldas rajonu, Latvijas PSR Veselības aizsardzības ministrija pārcēla bijušo Rīgas apriņķa slimnīcu no Inčukalna uz Siguldas sanatorijas "Villa Lakstīgala" ēku.
Pēc Siguldas rajona likvidēšanas 1962. gadā tā kļuva par Rīgas rajona centrālo slimnīcu, tika uzbūvēts slimnīcas administratīvais korpuss ar virtuvi un katlu māju, bet 1983. gadā slimnīcas stacionāra ēka.
Pēc 2010. gada slimnīca specializējās bariatriskajā ķirurģijā, īpaši ārvalstu pilsoņiem.

2014. gadā SIA "Rīgas rajona slimnīca" tika pārdēvēta par SIA "Siguldas slimnīca".

Atsauces 

I un II līmeņa slimnīcas Latvijā
Sigulda
Ariarna Titmusa

Ariarna Titmusa (; dzimusi ) ir austrāliešu peldētāja.

Piedalījusies , kurās kļuvusi par divkārtēju čempioni (vēl izcīnīta viena sudraba un bronzas medaļa). 2019. gada Pasaules čempionātā garajā baseinā uzvarēja 400 m brīvā stila distancē, kas bija pirmais amerikāņu peldētājas Ketijas Ledeki zaudējums šajā distancē starptautiskajās sacensībās kopš 2013. gada. Kopumā Pasaules čempionātā divreiz izcīnījusi zelta, vienu reizi sudraba un divas reizes bronzas medaļu.

Atsauces

Ārējās saites 

2000. gadā dzimušie
Austrālijas peldētāji
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskās bronzas medaļas ieguvēji
Olimpiskie zelta medaļnieki peldēšanā
Olimpiskie sudraba medaļnieki peldēšanā
Olimpiskie bronzas medaļnieki peldēšanā
Rudijs Gobērs

Rudijs Gobērs (; dzimis ) ir Francijas basketbolists, spēlē centra pozīcijā, Francijas basketbola izlases dalībnieks. 2022. gadā spēlē Nacionālās basketbola asociācijas (NBA) klubā Minesotas "Timberwolves", bet visu līdzšinējo NBA karjeru pārstāvējis Jūtas "Jazz". Trīs reizes atzīts par līgas sezonas labāko spēlētāju aizsardzībā (2018, 2019, 2021). Kopā ar Francijas izlasi kļuvis par 2020. gada vasaras olimpisko spēļu sudraba medaļas ieguvēju.

Rudijs Gobērs ir dzimis Senkventīnā, Francijas ziemeļos. Viņa tēvs ir cēlies no Gvadelupas un spēlējis basketbolu koledžā ASV NCAA līgā, bet pēc tam arī profesionālā līmenī Francijā.

Karjera 
Karjeru sācis Francijas klubā Cholet Basket. 2013. gada NBA draftā viņu ar 27. numuru pirmajā kārtā izraudzījās Denveras "Nuggets", taču tiesības uz spēlētāju ieguva Jūtas "Jazz". 2016.—2017. gada sezonā guvis pirmos personiskos apbalvojumus, tika iekļauts NBA simboliskajā otrajā izlasē. Kopumā karjeras laikā trīs reizes (ceturtais spēlētājs līgas vēsturē) atzīts par sezonas labāko spēlētāju aizsardzībā (2018, 2019, 2021), divas reizes piedalījies NBA Visu zvaigžņu spēlē (2020, 2021).

2020. gada martā R. Gobēram tika konstatēta inficēšanās ar COVID-19. Viņš bija pirmais NBA spēlētājs, kas saslimis ar COVID-19. Kad inficēšanās tika konstatēta arī komandas biedram Donovanam Mičelam NBA pārtrauca sezonu uz vairākiem mēnešiem.

2022. gada 1. jūlijā maiņas darījuma rezultātā tika aizmainīts uz NBA klubu Minesotas "Timberwolves" pret Patriku Beverliju, Maliku Bīzliju, Džerīdu Vanderbiltu, Leandro Bolmaro, kā arī vairākām nākotnes drafta izvēlēm.

Francijas izlase 
Spēlējis Francijas jaunatnes izlasēs, kopš 2012. gadā pieaugušo izlases dalībnieks.

Francijas izlases sastāvā divas reizes Pasaules kausā izcīnīta bronzas medaļa (2014, 2019), bronzas medaļa izcīnīta arī 2015. gada Eiropas čempionātā. Divas reizes startējis olimpiskajās spēlēs (, ), 2020. gada olimpiskajās spēlēs Tokijā izcīnot sudraba medaļu.

Atzīts par 2019. gada Francijas labāko basketbolistu.

Atsauces

Ārējās saites 

1992. gadā dzimušie
Francijas basketbolisti
Jūtas "Jazz" spēlētāji
Minesotas "Timberwolves" spēlētāji
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās sudraba medaļas ieguvēji
Dmitrijs Kropotkins

Dmitrijs Kropotkins (, 1836—1879) bija Krievijas Impērijas valsts darbinieks, kņazs. Hrodnas (1868—1870) un un Harkovas gubernators (1870—1879). Pēc laulībām ar grāfa Aleksandra Borha meitu Olgu ieguva dzimtas īpašumā Siguldas muižu, kurā lika uzcelt Siguldas Jauno pili.

1879. gadā viņu nogalināja teroristu organizācijas "Narodnaja Voļa" kaujinieks Goldenbergs. Dēls Nikolajs Kropotkins mantoja Siguldas muižu un uzsāka Siguldas kā mūsdienu kūrorta attīstību.

Atsauces 

Sigulda
Nogalinātie politiķi
Toms un Džerijs: Ātrs un briesmīgs

"Toms un Džerijs: Ātrs un briesmīgs" () ir 2005. gada ASV animācijas filma, kuras režisors un scenārija autors ir Bills Kops. Filmā galvenās lomas ierunājuši Džons Dimadžo, Robs Polsens, Billijs Vests, Džess Hārnells, Čārlijs Adlers, Džefs Benets, Toms Kenijs, Tresa Maknīla, Nils Ross, Toms Pinto, Dž. Grants Albrehts, Bills Kops, Vikija Luisa, Stīvens Ruts, Čārlijs Šlaters un Rena Naitingeila.

Šī ir trešā priekš mājas kino veidotā Toma un Džerija filma. Tā kopā ar filmu "Toms un Džerijs uz Marsa" (režisors un scenārists arī Bills Kops) veidotas atzīmējot 65. gadadienu kopš kaķa un peles komandas debijas 1940. gadā.

Filmas "Toms un Džerijs: Ātrs un briesmīgs" pirmizrāde atsevišķās ASV pilsētās notika . Vēlāk, , filma tika izdota gan VHS (šī ir pēdējā Toma un Džerija filma, kas izdota šajā formātā), gan DVD formātos, bet  filmu pārizdeva Blu-ray Disc formātā.

Atsauces

Ārējās saites 

2005. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Toms un Džerijs: Pirātu Ūsas

"Toms un Džerijs: Pirātu Ūsas" () ir 2006. gada ASV animācijas filma, kuras režisors un scenārija autors ir Skots Džeralds. Filmā galvenās lomas ierunājuši Viljams Hanna, Kevins Maikls Ričardsons, Ketija Najimija, Čārlzs Nelsons Reilijs, Wallace Shawn, Marks Hamils un Dens Kastellaneta. Filmas pirmizrāde notika .

Ārējās saites 

2006. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Toms un Džerijs: Riekstkodis

"Toms un Džerijs: Riekstkodis" () ir 2007. gada ASV animācijas filma, kuras režisors un scenārija autors ir Spike Brandt. Filmā galvenās lomas ierunājuši Spike Brandt, Viljams Hanna, Tonijs Červons, Džo Aļaskijs, Chantal Strand, Īans Džeimss Korlets, Ketlīna Bāra, Tara Strong, Garijs Krīts, Trevor Devall, Ričards Ņūmens un Marks Olivers. Filmas pirmizrāde notika .

Atsauces

Ārējās saites 

2007. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Toms un Džerijs: Robins Huds un viņa jautrā pele

"Toms un Džerijs: Robins Huds un viņa jautrā pele" () ir 2012. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Spike Brandt, Pauline Little, Džeimijs Bambers, Charles Shaughnessy, Džons Maikls Higinss, Grey DeLisle, Džons Dimaggio, Džo Aļaskijs, Fils Lāmārs, Gregs Eliss, Jess Harnell, Ričards Makgonagls un Clive Revill. Filmas pirmizrāde notika .

Ārējās saites 

2012. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Belinda Benčiča

Belinda Benčiča (Belinda Bencic, ; dzimusi ) ir Šveices tenisiste. Augstāko vietu WTA vienspēļu rangā (4. vieta) sasniegusi 2020. gada martā. Uzvarējusi piecos WTA vienspēļu un divos dubultspēļu turnīros. 2020. gada vasaras olimpisko spēļu čempione vienspēlēs.

Bērnībā trenējusies pie Martinas Hingisas mātes, 16 gadu vecumā sasniedza junioru pasaules ranga līderes pozīciju. Vienspēļu ranga pirmo simtnieku sasniedza 17 gadu vecumā. 2014. gada ASV atklātajā čempionātā kļuva par jaunāko tenisisti kopš Hingisas (1997. gads), kas sasniegusi ceturtdaļfinālu. 2015. gadā izcīnījusi pirmos vienspēļu turnīrus, nākamajā gadā iekļuva vienspēļu ranga pirmajā desmitniekā. Pēc vairākām sezonām, kurās cīnījusies ar savainojumiem, 2019. gadā sasniedza savu pirmo pusfinālu Grand Slam turnīros (ASV), kvalificējās WTA sezonas noslēguma sacensībām (pusfināls). Benčica Šveices komandas sastāvā divas reizes izcīnījusi uzvaru Hopmaņa kausā (2018, 2019). Piedalījusies  Tokijā, kur kļuvusi par čempioni vienspēlēs un ieguvusi sudraba medaļu dubultspēlēs.

Statistika

Vietas Grand Slam turnīros 

|}

Atsauces

Ārējās saites 

1997. gadā dzimušie
Sanktgallenes kantonā dzimušie
Šveices tenisisti
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskie sudraba medaļnieki tenisā
Olimpiskie zelta medaļnieki tenisā
Toms un Džerijs: Spiegu meklējumi

"Toms un Džerijs: Spiegu meklējumi" () ir 2015. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Spike Brandt, Kellijas staļļi, Vikijs Lūiss, Džims Kamingss, Laraine Newman, Veins Naits, Dī Bredlijs Beikers, Gregs Eliss, Jess Harnell un Ričards Makgonagls. Filmas pirmizrāde notika .

Atsauces

Ārējās saites 

2015. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Toms un Džerijs: Atpakaļ pie Oza

"Toms un Džerijs: Atpakaļ pie Oza" () ir 2016. gada ASV animācijas filma, kuras režisors un scenārija autors ir Spike Brandt un Tonijs Červons. Filmā galvenās lomas ierunājuši Grey DeLisle, Džeisons Aleksandrs, Eimija Pembertone, Džo Aļaskijs, Michael J. Gough, Robs Polsens, Tods Stashwick, Frances Conroy, Larains Ņūmens, Stīvens Sakne, Kath Soucie, Endrjū Mārtins un Džeimss Monro Igleharts. Filmas pirmizrāde notika .

Ārējās saites 

2016. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Toms un Džerijs: Villijs Vonka un šokolādes fabrika

"Toms un Džerijs: Villijs Vonka un šokolādes fabrika" () ir 2017. gada ASV animācijas filma, kuras režisors un scenārija autors ir Spike Brandt. Filmā galvenās lomas ierunājuši Spike Brandt, JP Karliak, Jess Harnell, Linkolns Melčers, Miks Vingerts, Lori Alans, Džefs Bergmens, Reičela Butera, Keita Higinsa, Dalasas Lovato, Emīlija O'Braiena, Šons Šemels, Kath Soucie, Džims Vords, Odrija Vasiļevska un Laurena Veismana. Filmas pirmizrāde notika .

Ārējās saites 

2017. gada animācijas filmas
ASV animācijas filmas
Animācijas filmas
Warner Bros. Animation filmas
Warner Bros. animācijas filmas
Ma Luns

Ma Luns (; dzimis ) ir ķīniešu galda tenisists.

Trīs reizes piedalījies vasaras olimpiskajās spēlēs (, , ). Ir trīskārtējs olimpiskais čempions komandu sacensībās (2012, 2016, 2020) un divkārtējs čempions individuālajās sacensībās (2016, 2020). Ir pirmais galda tenisists, kas kļuvis par divkārtēju olimpisko čempionu individuālajās sacensībās. Ir medaļām bagātākais galda tenisists starp vīriešiem olimpiskajās spēlēs. Ir trīskārtējs pasaules čempions individuālajās sacensībās (2015, 2017, 2019), kopumā pasaules čempionātā izcīnītas 12 zelta medaļas.

Kopš 2014. gada ir Ķīnas galda tenisa vīriešu komandas kapteinis. Ir piektais galda tenisists starp vīriešiem, kas izcīnījis karjeras Grand Slam (uzvara olimpiskajās spēlēs, pasaules čempionātā un pasaules kausā). Bijis pasaules ranga līderis 64 mēnešus, kas ir rekords starp vīriešiem.

Atsauces

Ārējās saites 

1988. gadā dzimušie
Liaoninā dzimušie
Ķīnas galda tenisisti
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskie zelta medaļnieki galda tenisā
Elīdas nome

Elīdas nome () ir viena no Rietumgrieķijas perifērijas nomēm, kas atrodas Peloponēsas pussalas rietumos. Ziemeļaustrumos tā robežojas ar Ahajas nomi, austrumos ar Peloponēsas perifērijas Arkādijas nomi, bet dienvidos ar Mesinijas nomi. Rietumos to apskalo Jonijas jūra. Elīdas nomes administratīvais centrs ir Pirga. Elīdas nome iekļauj sevī Elīdas vēsturisko apgabalu, kur atradās tādi senās Grieķijas kultūras centri, kā Elīda, Lepreja, Alifera u.c. Šeit atrodas arī Olimpija, sengrieķu Zeva svētnīca, kur antīkajos laikos atradās Zeva statuja, viens no septiņiem pasaules brīnumiem, kā arī šeit tika rīkotas antīkās Olimpiskās spēles, kas kļuva par pamatu mūsdienu Olimpiskajām spēlēm.

Administratīvais iedalījums 

Elīdas nome ir sadalīta septiņās pašvaldībās jeb dēmos: 

 Pirgas dēms
 Elīdas dēms
 Andricenas-Krestenas dēms
 Senās Olimpijas dēms
 Zaharo dēms
 Andravidas-Killini dēms
 Piņosas dēms

Grieķijas administratīvais iedalījums
Julimara Rohasa

Julimara Andrea Rohasa Rodrigesa (; dzimusi ) ir Venecuēlas vieglatlēte, startē trīssoļlēkšanas sacensībās. Pasaules rekordiste (15,74 m 2022. gadā), olimpiskā čempione un trīskārtējā pasaules čempione šajā disciplīnā.

Divas reizes piedalījusies olimpiskajās spēlēs (, ). 2016. gada olimpiskajās spēlēs Riodežaneiro izcīnījusi sudraba medaļu, 2020. gada olimpiskajās spēlēs Tokijā ar jaunu pasaules rekordu 15,67 m kļuva par čempioni, kas bija Venecuēlas olimpiskajā vēsturē pirmā zelta medaļa vieglatlētikā. J. Rohasa Pasaules rekordu laboja par 17 cm; iepriekšējais rekords 25 gadus piederēja Inesai Kravecai no Ukrainas. J. Rohasa ir trīskārtēja pasaules čempione stadionā (2017, 2019, 2022) un trīskārtēja pasaules čempione telpās (2016, 2018, 2022).

2022. gada pasaules čempionātā telpās Serbijas galvaspilsētā Belgradā viņa laboja pašai piederošo pasaules rekordu, sasniedzot 15,74 m atzīmi. Šajā čempionātā viņa otrās vietas ieguvēju Marinu Behu-Romančuku no Ukrainas apsteidza par tieši vienu metru.

Atsauces

Ārējās saites 

1995. gadā dzimušie
Venecuēlas vieglatlēti
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Pasaules rekordisti vieglatlētikā
Trīssoļlēcēji
Olimpiskie zelta medaļnieki vieglatlētikā
Olimpiskie sudraba medaļnieki vieglatlētikā
Mikels Hansens

Mikels Hansens (; dzimis ) ir dāņu rokasbumbas spēlētājs. Pašlaik pārstāv Francijas klubu Parīzes "Saint-Germain".

Karjeras laikā spēlējis Dānijā (GOG Gudme, AG København), Spānijā (FC Barcelona) un Francijā (Parīzes "Saint-Germain"). Ir astoņkārtējs Francijas un trīskārtējs Dānijas čempions.

Dānijas izlases sastāvā kļuvis par  čempionu, kopumā četras reizes piedalījies olimpiskajās spēlēs (, , , ). Ir olimpisko spēļu visu laiku rezultatīvākais handbolists. 2019. gadā bija komandas līderis pasaules čempionātā, kurā Dānija pirmoreiz kļuva par čempioniem, šis panākums tika atkārtots pēc diviem gadiem. Ir bijis pasaules čempionāta rezultatīvākais spēlētājs (2011, 2019), turnīra MVP (2013, 2019, 2021). Hansens ir arī Eiropas čempions (2012) un vicečempions (2014).

Trīs reizes (dalīts rekords ar Nikolu Karabatiču) atzīts par gada labāko handbolistu pasaulē (2011, 2015, 2018).

Atsauces

Ārējās saites 

1987. gadā dzimušie
Dānijas handbolisti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās sudraba medaļas ieguvēji
Natokināze

Natokināze ir japāņu tradicionālajā ēdienā nato esošs enzīms. Natokināze veidojas nato ražošanas laikā sojas pupiņas fermentējot ar Bacillus subtilis natto 14—18 stundas 40 °C temperatūrā. Dažādās publikācijās natokināze saukta arī par nato ekstraktu, subtilisin NAT un fermentētām sojas pupiņām, tomēr par natokināzi uzskatāms tikai fermentēšanā radies enzīms.

Farmakoloģiskās īpašības 

1987.gadā Hirojuki Sumi atklāja, ka nato sastāvā ir potenciālais fibrinolītiskais enzīms natokināze. Kopš atklāšanas brīža natokināze iekļauta vairākos pētījumos Japānā, Dienvidkorejā, Ķīnā un ASV. Šobrīd natokināzes fibrinolītiskā iedarbība un citas īpašības atzītas arī rietumu kultūrā.
Pierādīta natokināzes:

 fibrinolītiskā iedarbība;
 antihipetertensijas iedarbība;
 aterosklerozes risku mazināšana;
 lipīdu pazeminošā spēja;
 neiroprotektīvā iedarbība;
 trombozes novēršanas un prevencijas iedarbība;
 asinsspiediena samazinošanā iedarbība;
 endotēlija darbības veicināšana;
 asinsrites uzlabojošā iedarbība.

Natokināzes sirds un asinvadu slimību riska samazinošā farmakoloģiskā iedarbība ir unikāla, jo patlaban nav atklāts neviens cits iekšķīgi lietojams dabīgas izcelsmes produkts ar izpētītu drošības profilu un potenciālu uz ilgtermiņa kardiovaskulārā riska izvērtējumu. Pētījumi Japānā parādīja, ka liela nato daudzuma lietošana uzturā ir saistīta ar kopējās sirds un asinsvadu slimību mirstības samazināšanos, un jo īpaši išēmisko sirds slimību mirstības riska samazinājumu.
Neskatoties uz nato vairāk nekā 2000 gadu seno vēsturi, korelācija ar natokināzi un sirds un asinsvadu slimību riska samazināšanu ir nozīmīga un daudzsološa.

Pieejamība 

Mūsdienās natokināze ir ieguvusi lielu popularitāti Āzijas valstīs un ASV, kur ņemta vērā tās labvēlīgā iedarbība uz sirds un asinsvadu veselību. Palielinās pētījumu skaits, kas nosaka natokināzes farmakoloģisko iedarbību un uzlabo natokināzes ražošanu. Neskaitot tradicionālo Japānas ēdienu, natokināze pieejama arī dažādos farmaceitiskās rūpniecības produktos, piemēram, uztura bagātinātāji. Komerciāli pieejamajos produktos natokināze tiek standartizēta kā fibrīna noārdīšanās vienība (FV).

Atsauces 

Enzīmi
Pilns bruņojums

"Pilns bruņojums" () ir 1987. gada Apvienotās Karalistes un ASV kara drāma, kuras režisors, producents un viens no scenārija autoriem ir Stenlijs Kubriks. Filmā galvenās lomas attēlo Metjū Modains, Lī Ērmijs, Vinsents D'Onofrio un Adams Boldvins. Filmā ir balstīta uz Gustava Hesforda 1979. gada noveles "The Short-Timers".

Filma seko līdzi ASV Jūras kājnieku korpusa gaitām treniņnometnē, galvenokārt fokusējoties uz ierindniekiem Džoukeru (Modains) un Pailu (D'Onofrio), kuri ir pakļauti instruktora Hartmana (Ērmijs) pazemojumiem un brutālajai uzvedībai. Filmas otrajā daļā ir paradītas kājnieku gaitas Vjetnamas kara laikā.

Filma tika nominēta Amerikas Kinoakadēmijas balvai kā labākais adaptētais scenārijs.

Atsauces

Ārējās saites 

1987. gada filmas
Apvienotās Karalistes filmas
ASV filmas
Drāmas
Kara filmas
Stenlija Kubrika filmas
Venezia F.C.

Venezia Football Club, biežāk saukts vienkārši par Venezia, ir profesionāls Itālijas futbola klubs no Venēcijas Veneto reģionā. Klubs ir dibināts 1907. gadā. Lielāko daļu savas vēstures klubs ir aizvadījis divās Itālijas futbola augstākajās līgās. Pašlaik Venezia spēlē B sērijā.

Venezia lielākais sasniegums ir uzvara Coppa Italia 1940–41. gada sezonā.

Sasniegumi 

 Coppa Italia
 Čempioni (1): 1940–41

 B sērija
 Čempioni (2): 1960–61, 1965–66
 Vicečempioni (3): 1938–39, 1948–49, 1997–98
 C sērija/C1 sērija
 Čempioni (3): 1935–36, 1955–56, 2016–17
 Vicečempioni (1): 1990–91
 C2 sērija
 Čempioni (1): 2005–06
 Vicečempioni (1): 1987–88
 D sērija
 Čempioni (2): 1982–83, 2011–12
 Vicečempioni (1): 1978–79

Atsauces

Ārējās saites 

 Kluba oficiālā mājaslapa

Itālijas futbola klubi
Bens Vaits

Bendžamins Viljams Vaits (, dzimis ) ir angļu futbolists, spēlē aizsarga pozīcijā, Anglijas futbola izlases dalībnieks. Kopš 2021. gada Vaits pārstāv Anglijas Premjerlīgas komandu Arsenal.

Karjera 
Savu profesionālu karjeru iesācis Brighton & Hove Albion komandā. Lai iegūtu spēļu praksi, Vaits tika izīrēts Newport Country, Peterborough United un Leeds United. Ar Leeds United komandu Vaits piedalījās visās spēlēs, palīdzot komandai uzvarēt 2019–20. gada Anglijas čempionāta sezonā. Vaits četru sezonu laikā spēlējis Anglijas četrās spēcīgākajās līgās. 2020–21. gada sezonā Vaits tika atzīts par Brighton & Hove Albion labāko spēlētāju. 2021. gada jūlijā Vaits pievienojās Arsenal.

Anglijas futbola izlases sastāvā piedalījies 2020. gada Eiropas čempionātā.

Sasniegumi 
Leeds United

 Anglijas čempionāts: 2019–20

Anglijas izlase

 UEFA Eiropas Čempionāts finālists:2020

Individuālie sasniegumi

 Newport Country sezonas labākais spēlētājs: 2017–18
 Leeds United sezonas labākais jaunais spēlētājs: 2019–20
 Brighton & Hove Albion sezonas labākais spēlētājs: 2020–21

Atsauces

Ārējās saites 

1997. gadā dzimušie
Dorsetā dzimušie
Anglijas futbolisti
Anglijas izlases futbolisti
Brighton & Hove Albion F.C. spēlētāji
Leeds United F.C. spēlētāji
Arsenal FC spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji
Tomass Partijs

Tomass Teje Partijs (, dzimis ) ir Ganas futbolists, spēlē pussarga pozīcijā, pārstāv Ganas futbola izlasi. Kopš 2020. gada Partijs pārstāv Anglijas Premjerlīgas komandu Arsenal.

Savu profesionālo karjeru Partijs sāka Atletico Madrid sistēmā 2013. gadā. Vēlāk devies īrē uz RCD Mallorca un UD Almería. 2015. gadā atgriezies Atletico Madrid komandā ar kuru viņš 2018. gadā uzvarēja UEFA Eiropas līgā un UEFA Superkausā. 2020. gadā viņš par aptuveni 50 miljoniem eiro pievienojās Arsenal komandai, tādējādi kļūstot par visu laiku dārgāko Ganas futbolistu.

Ganas futbola izlases sastāvā piedalījies divos Āfrikas Nāciju kausos. 2018. un 2019. gadā kļuvis par Ganas gada futbolistu.

Sasniegumi 
Atlético Madrid

 Spānijas La Liga: 2020–21
 UEFA Eiropas līga: 2017–18
 UEFA Superkauss: 2018
 UEFA Čempionu līga finālists:2015-16

Individuālie sasniegumi

 Ganas gada labākais futbolists: 2018, 2019

Atsauces

Ārējās saites 

1993. gadā dzimušie
Ganas futbolisti
Ganas izlases futbolisti
Madrides "Atletico" spēlētāji
Arsenal FC spēlētāji
2022. gada FIFA Pasaules kausa spēlētāji
Eduārs Mendī

Eduārs Osoke Mendī (, dzimis ) ir Francijā dzimis Senegālas futbolists, spēlē vārtsarga pozīcijā, Senegālas futbola izlases dalībnieks. Kopš 2020. gada Mendī pārstāv Anglijas Premjerlīgas komandu Chelsea.

Viņa brālēns ir Francijas izlases futbolists Ferlāns Mendī.

Karjera 
Savu karjeru sācis Le Havre akadēmijā. 2011. gadā pievienojies trešās divīzijas komandai Cherbourg. 2014. gadā ticis atbrīvots no komandas, pēc kā gandrīz beidzis savu spēlētāja karjeru. Tomēr 2015. gadā pievienojies Marseļas "Olympique" rezerves komandai. Vēlāk nākamās sezonas pavadījis Reims un Rennes komandās. 2020. gadā Mendī pievienojās Chelsea komandai. Mendī kļuva par komandas pamatvārtsargu. Savā pirmajā sezonā Mendī aizvadīja 16 sausās spēles Premjerlīgā, kā arī 9 sausās spēles UEFA Čempionu līgā. Togad Mendī kļuva arī par Čempionu līgas uzvarētāju.

Senegālas futbola izlases sastāvā piedalījies 2019. gada Āfrikas Nāciju kausā.

Sasniegumi 
Reims

 Francijas Ligue 2: 2017—18

Chelsea

 UEFA Čempionu līga: 2020—21
 UEFA Superkauss: 2021.

Senegāla
 
 Āfrikas Nāciju Kauss finālists:2019.

Atsauces

Ārējās saites 

1992. gadā dzimušie
Senegālas futbolisti
Senegālas izlases futbolisti
Stade de Reims spēlētāji
Stade Rennais F.C. spēlētāji
Chelsea F.C. spēlētāji
2022. gada FIFA Pasaules kausa spēlētāji
Hakīms Zijāšs

Hakīms Zijāšs (, dzimis ) ir Nīderlandē dzimis Marokas futbolists, spēlē pussarga pozīcijā, Marokas futbola izlases dalībnieks. Kopš 2020. gada Ziješs pārstāv Anglijas Premjerlīgas komandu Chelsea.

Karjera 
Savu karjeru Zijāšs sāka Nīderlandes komandā Heerenveen. 2014. gadā pievienojās FC Twente, savukārt pēc diviem gadiem Zijāšs pārcēlās uz vienu no Nīderlandes spēcīgākajiem klubiem – Amsterdamas "Ajax". 2018–19. gada sezonā Zijāšs guva 16 vārtus un atdeva 13 rezultatīvas piespēles Eredivisie turnīrā, kas ir viņa visrezultatīvākā sezona. 2020. gadā viņš pievienojās Chelsea. Savā pirmajā sezonā uzvarēja UEFA Čempionu līgā.

Marokas futbola izlases sastāvā piedalījies 2018. gada FIFA Pasaules kausā un 2019. gada Āfrikas Nāciju kausā.

Sasniegumi 
Ajax

 Eredivisie: 2018–19
 KNVB beker: 2018–19
 Johan Cruijff Schaal: 2019

Chelsea

 UEFA Čempionu līga: 2020–21

Individuālie sasniegumi

 Āfrikas gada futbolists: 2018
 Eredivisie labākais spēlētājs: 2015–16, 2017–18, 2018–19
 Heerenveen gada labākais spēlētājs: 2013–14
 Twente gada labākais spēlētājs: 2014–15
 Ajax gada labākais spēlētājs: 2017–18, 2018–19, 2019–20

Atsauces

Ārējās saites 

1993. gadā dzimušie
Nīderlandes futbolisti
Marokas futbolisti
Marokas izlases futbolisti
Amsterdamas "Ajax" spēlētāji
Chelsea F.C. spēlētāji
2018. gada FIFA Pasaules kausa spēlētāji
2022. gada FIFA Pasaules kausa spēlētāji
Joahims Andersens

Joahims Andersens (, dzimis ) ir Dānijas futbolists, spēlē aizsarga pozīcijā, Dānijas futbola izlases dalībnieks. Kopš 2021. gada Andersens pārstāv Anglijas Premjerlīgas komandu Crystal Palace.

Karjera 
Savu profesionālo karjeru sācis Nīderlandes komandā FC Twente. 2017. gadā pievienojies Itālijas Serie A komandai Sampdoria, savukārt pēc diviem gadiem Andersens par aptuveni 30 miljoniem eiro pārcēlās uz Francijas komandu Lionas "Olympique". 2020–21. gada sezonu pavadījis īrē Anglijas Premjerlīgas komandā Fulham, tomēr Andersens nespēja palīdzēt komandai noturēties Premjerlīgā. 2021. gadā viņš pievienojās Premjerlīgas komandai Crystal Palace.

Dānijas futbola izlases sastāvā piedalījies 2020. gada Eiropas čempionātā.

Atsauces

Ārējās saites 

1996. gadā dzimušie
Dānijas futbolisti
Dānijas izlases futbolisti
Dženovas "Sampdoria" spēlētāji
Lionas "Olympique" spēlētāji
Fulham FC spēlētāji
Crystal Palace F.C. spēlētāji
2020. gada Eiropas čempionāta futbolā spēlētāji
2022. gada FIFA Pasaules kausa spēlētāji